CELEX: 32017D1197
Language: sl
Date: 2017-07-03 00:00:00
Title: Izvedbeni sklep Komisije (EU) 2017/1197 z dne 3. julija 2017 o spremembi Izvedbenega sklepa 2012/340/EU o pripravi začasnega poskusa na podlagi direktiv Sveta 66/401/EGS, 66/402/EGS, 2002/54/ES, 2002/55/ES in 2002/57/ES v zvezi z poljskim pregledom pod uradnim nadzorom za osnovno seme in žlahtniteljevo seme generacij pred osnovnim semenom (notificirano pod dokumentarno številko C(2017) 4442) (Besedilo velja za EGP. )

5.7.2017   
            
            
               SL
            
            
               Uradni list Evropske unije
            
            
               L 172/30
            
         IZVEDBENI SKLEP KOMISIJE (EU) 2017/1197
   z dne 3. julija 2017
   o spremembi Izvedbenega sklepa 2012/340/EU o pripravi začasnega poskusa na podlagi direktiv Sveta 66/401/EGS, 66/402/EGS, 2002/54/ES, 2002/55/ES in 2002/57/ES v zvezi z poljskim pregledom pod uradnim nadzorom za osnovno seme in žlahtniteljevo seme generacij pred osnovnim semenom
   
      
         (notificirano pod dokumentarno številko C(2017) 4442)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 66/401/EGS z dne 14. junija 1966 o trženju semen krmnih rastlin (1) in zlasti člena 13a Direktive,
   ob upoštevanju Direktive Sveta 66/402/EGS z dne 14. junija 1966 o trženju semena žit (2) in zlasti člena 13a Direktive,
   ob upoštevanju Direktive Sveta 2002/54/ES z dne 13. junija 2002 o trženju semena pese (3) in zlasti člena 19 Direktive,
   ob upoštevanju Direktive Sveta 2002/55/ES z dne 13. junija 2002 o trženju semena zelenjadnic (4) in zlasti člena 33 Direktive,
   ob upoštevanju Direktive Sveta 2002/57/ES z dne 13. junija 2002 o trženju semena oljnic in predivnic (5) ter zlasti člena 16 Direktive,
   ob upoštevanju naslednjega:
   
               (1)
            
            
               Izvedbeni sklep Komisije 2012/340/EU (6) določa pripravo začasnega poskusa do 31. decembra 2017, v katerem lahko sodeluje katera koli država članica, da se omogoči izbira med uradnimi poljskimi pregledi in poljskimi pregledi pod uradnim nadzorom za osnovno seme in žlahtniteljevo seme generacij pred osnovnim semenom v skladu z direktivami Sveta 66/401/EGS, 66/402/EGS, 2002/54/ES, 2002/55/ES in 2002/57/ES.
            
         
               (2)
            
            
               Ocena, ali je lahko izbira med uradnimi poljskimi pregledi in poljskimi pregledi pod uradnim nadzorom boljša alternativa zahtevi glede uradnih poljskih pregledov za osnovno seme in žlahtniteljevo seme generacij pred osnovnim semenom, še ni zaključena, ker je treba zbrati več podatkov za dokončanje poskusa, zlasti v zvezi z najnižjo ravnijo uradnega kontrolnega testiranja. Zato je treba podaljšati trajanje začasnega poskusa.
            
         
               (3)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V členu 7 Izvedbenega sklepa 2012/340/EU se besedilo „31. decembra 2017“ nadomesti z besedilom „31. decembra 2019“.
   Člen 2
   Ta sklep je naslovljen na države članice.
   
      V Bruslju, 3. julija 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL 125, 11.7.1966, str. 2298/66.
   
      (2)  UL 125, 11.7.1966, str. 2309/66.
   
      (3)  UL L 193, 20.7.2002, str. 12.
   
      (4)  UL L 193, 20.7.2002, str. 33.
   
      (5)  UL L 193, 20.7.2002, str. 74.
   
      (6)  Izvedbeni sklep Komisije 2012/340/EU o pripravi začasnega poskusa na podlagi direktiv Sveta 66/401/EGS, 66/402/EGS, 2002/54/ES, 2002/55/ES in 2002/57/ES v zvezi z poljskim pregledom pod uradnim nadzorom za osnovno seme in žlahtniteljevo seme generacij pred osnovnim semenom (UL L 166, 27.6.2012, str. 90).